
לכבוד

יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה רגילה  בנושא:

הצעה לסדר-היום בנושא: "מדיניות הרדיפה הפוליטית וההסתה נגד מנהיגי הציבור הערביים"
דברי הסבר:

לאחרונה מתגברת ההסתה נגד מנהיגות הציבור הערבי. חוגים שונים בציבור הישראלי מנסים דרך זאת לעשות דיליגטמציה למנהיגים הערביים. 

כמו כן, הוגשו לאחרונה כתבי אישום נגד ח"כ סעיד נפאע וח"כ מוחמד ברכה ונגד העיתונאי זוהיר אנדראוס שנכנסים תחת הכותרת רדיפה פוליטית ותו לא. ביום רביעי האחרון פסק בית המשפט בירושלים על תשעה חודשי מאסר נגד השייח' ראאד סלאח. 

כל הצעדים האלה לא ימנעו ולא ירתיעו את המנהיגות הפוליטית הערבית לפעול למען השגת זכויות המיעוט הערבי בישראל וזכויות העם הפלסטיני למדינה משלו. 

אי לכך, הנני מבקש לדון בנושא כהצעה רגילה על סדר היום. 
בכבוד רב,

חבר הכנסת זחאלקה ג'מאל
